આ દિવસે ખાસ કરીને જૂનાં નાણાં, જૂના સિક્કા, આભૂષણ વગેરેમાં લક્ષ્મીજીનું આરોપણ કરીને પૂજન કરાય છે આજે પણ ઘણા પરિવારોમાં બસો-ત્રણસો વરસ જૂના ચલણી સિક્કા સચવાયેલા જોવા મળે છે, એટલું જ નહીં, ધનતેરશના દિવસે તેની પૂજા પણ થતી જોવા મળે છે. જેમની પાસે જૂનું ધન સંગ્રહાયેલું ન હોય તેમણે વર્તમાન કાળમાં ઉપલબ્ધ ધાતુનિર્મિત નાણાંનું પૂજન કરવું જોઈએ. લક્ષ્મીજી માત્ર ધનનાં જ દેવી નથી. તેઓ સૌન્દર્યનાં પણ દેવી છે આથી જ સૌન્દર્યના સાધન મનાતાં સોના-ચાંદીનાં આભૂષણોને પણ ધનતેરસે ધનપૂજનમાં સામેલ કરાય છે.